b'\n_START_ARTICLE_\nIzsrednost tira\n_START_PARAGRAPH_\nIzsr\xc3\xa9dnost t\xc3\xadra (eksc\xc3\xa9ntri\xc4\x8dnost \xc3\xb3rbite) je v astronomiji in astrodinamiki \xc5\xa1tevilo med 0 in 1, ki nam pove obliko elipti\xc4\x8dnega tira nebesnega telesa. \xc4\x8ce je izsrednost enaka ni\xc4\x8d, je tir kro\xc5\xbenica. Ko nara\xc5\xa1\xc4\x8da izsrednost proti vrednosti ena, pa postaja elipsa vedno bolj\xc2\xa0\xc2\xbbplo\xc5\xa1\xc4\x8data\xc2\xab. Izsrednost tira je eden izmed \xc5\xa1estih elementov tira, ki dolo\xc4\x8dajo lego in hitrost nebesnega telesa._NEWLINE_Izsrednost ima lahko vrednosti tudi enake 1 ali ve\xc4\x8d. \xc4\x8ce je vrednost enaka ena, je tir paraboli\xc4\x8den, \xc4\x8de pa je ve\xc4\x8d kot ena, je tir hiperboli\xc4\x8den. Take tire imajo nekateri kometi, ki sicer pridejo v bli\xc5\xbeino Sonca, vendar se nikoli ve\xc4\x8d ne vrnejo.'